Fogság

1983. május 14-én (földi időszámítás szerint) csapdába ejtette a lelkeknek nevezett kísérleti alanyokat a Glockenhart Konglomerátum által felnyitott zsebdimenzió. A Moraj bezárta az áthasított téridőt. Se ki, se be. Ezt nevezzük a Fogság idejének.

## Fogság története

A fogság történetét földi szemszögből tudjuk csupán értelmezni, hiszen a zsebdimenzión belüli önmagába csavarodó moebius-idő odabent értelmezhetetlenné tesz egy lineáris történelemfelfogást.

* A Moraj érzékeli téridejének megsértését. Új anyagot kebelez be a lelkeknek nevezett kísérleti alanyok személyében, majd bezárja határait.
* Megteremti az anyag tanulmányozását követően a Falut az emberek számára.
* Meg akarja ismerni a Moraj ezt az ismeretlent, és kísérletekbe fog. Első konfrontációjuk alkalmával ismeretlen körülmények között végez minden egyes lélekkel.
* Amint a moebius-idő körbefordul, a lelkek feltámadnak, de elvesztik minden korábbi emléküket.
* Megteremti, utánozva a bekerülő idegen anyagot, négy inkarnációját a Moraj.
* Téboly, Álarc, Bábmester és Építő csapdába csalja a lelkeket. Mindenkivel végez a Moraj.
* Tanulva a korábbi hibás algoritmusokból, a Moraj megpróbálja kiküszöbölni a Faluban végbemenő haláleseteket. A lelkek nem léptek ezentúl reakcióba semmivel. Ekkor juttat tudást a lelkek tudatába, hogy ideálisabban működjenek a körülmények között. Ám csak egy dologra koncentráltak: a hazajutással. Mindenkivel végez a négy inkarnáció.
* Az idő nehezen értelmezhető formája miatt képtelenség megállapítani, mennyi idő telik el a számos ciklus alatt.
* A Moraj egyre kifinomultabb eszközökkel igyekszik manipulálni a számára ismeretlen anyagot, és az integritását kezdi célba venni.
* Négy inkarnációjával a teret és az emberek öntudatát kezdik manipulálni a Moraj.
* Néhány embernek megadták a tudást, hogyan tudnak annyi energiát felszabadítani, hogy kijussanak a zsebdimenzióból, ezzel a tudattalan motivációjukra rájátszva.
* Az emberek azonban rendkívül hamar megtalálták maguk között a módosított egyéneket. A Moraj kísérlete túl hamar szakadt meg.
* Az elkövetkezendő periódusokban a Moraj azon túl, hogy az idegen anyag egy részének tudást adományozott, más részeit összezavarta. Ezzel kialakított egy olyan pufferzónát az emberek egységén belül, amely képes lelassítani a "gyilkosok" elleni hajszát.
* A "gyilkosoknak" sikerült összegyűjteniük elegendő gamma kristályt, ahhoz, hogy kijussanak. A többiek viszont ezt nem engedhették: veszélybe sodorhatta volna ugyanis az egész zsebdimenziót.
	+ A gyilkosok sikerrel jártak: a Falu és a gamma kristályok felrobbantak. Látszólag rés keletkezett a zsebdimenzión. Viszont az idő ismét körbefordult...
	+ A tudatlanok sikerrel jártak: megakadályozták a gyilkosok robbantási kísérletét.
* Az idő körbefordul. A hurok bezárul. A Moraj örök.

## Próbatételek

A fogságba került lelkeknek minden egyes ciklusban különböző megpróbáltatásokon kellett átesniük, amelyet általában a Moraj valamelyik inkarnációja idézett elő. Összesen 10 kísérletnek, illetve próbának vetették alá magukat.

Minden egyes próba alkalmával azonban a lelkek két csoportra választották magukat, hogy a "gyilkosoknak" vélt egyének ne tudják, vagy csak kevésbé tudják befolyásolni a feladataik eredményességét.

### **Kiáltás a múltból**

A lelkek egy rejtélyes üzenetet kapnak a múltból, ami alapján kiderül számukra, hogy a Falu nem először fogad telepeseket. Ezeknek a "korábbi" embereknek a hagyatékát, üzenetét kell ősi mágiával a jelenbe helyezni.

Ez viszont csupán Álarc játéka...

### **Éhhalál**

Bábjátékos megfosztotta a Falu lakóit minden élelmüktől, ezért kénytelenek a környék faunája között vadászatot indítani. Ehhez viszont eszközökre is szükségük van: minél hosszabb összefüggő kötelet akarnak létrehozni a környéken fellelhető toxikus hernyótetemekből. Ennek a segítségével sikeresen vadászhatnak a lelkek kisebb állatokra is az erdőben.

### **Konyhafőnök ajánlata**

Eredményesnek bizonyult a vadászat, de a Téboly által teremtett ismeretlen fajt sikerült visszavinniük a Faluba. Fehér volt, porózus, ismeretlen. Enni viszont kell: ideje megnyúzni.

### **Darabokra tört hagyaték**

A Falu ősi, korábbi lakóinak üzenete mégis át tudott törni a múlt falán, és térképek formájában két külön feljegyzés után kezdhették meg a nyomozást a lelkek. Amit pedig találtak, remélhetőleg elárulja, kik is ők valójában, és hol is vannak.

### **Üzemanyag**

Az üzenetdarabokból sikerült összeállítaniuk a Falu lakóinak egy rejtélyes gépezet tervrajzát. Minden bizonnyal útmutatás ez számukra. Azonban az első feladatuk, hogy üzemanyagot kell előteremteniük a gép működéséhez. Erre tökéletesen alkalmas egy különleges érc, ami egy specifikus talajba keveredve képződik. Ám a talaj lelőhelye egy instabil barlangrendszer, ahol ha túl sokat tartózkodnak, beomlik a szerkezete.

Építő mindenre gondolt...

### **Ex machina**

Rejtélyes romok bukkannak fel a föld alól, amelyek alkatrészként használhatóak a furcsa tervrajzon korábban felvázolt gépezethez. Azonban ezek az alkatrészek ha nem megfelelő módon kerülnek összeállításra, katasztrofális következményei lehetnek a Falura nézve.

Az emberek két táborra szakadnak ismét, mert az összeszerelést illetően különböző módokat javasolnak, és nem képesek megegyezni. Bábmester élvezi ezeket a kísérleteket.

### **Vezetőképzés**

Miután készen állt a helyesen összeszerelt szerkezet váza a Faluban, a következő kihívás, hogy behuzalozzák az egészet, majd vevőantennát készítsenek a háttérdimenziókban (feltételezhetően) morajló ősök szavának. Ehhez pedig ragacsos vízinövényeket és magas vezetőképességű faágakat próbálnak meg az emberek felhasználni. Furcsa egy flórája van a Falunak. Minden kéznél van, minden olyan kényelmes.

### **Szellem a gépezetben**

Már csak egyetlen komponense maradt a gépezetnek, ami még nem került a helyére.

#### Az interfészek bekötése

Minden adó-vevőnek, vagy kommunikációs eszköznek szüksége van ugyanis egy interfészre. Elkerülhetetlen tehát, hogy két embernek alá kell vetnie magát az ősök akaratának, és ezzel átjárót biztosítsanak a két idősík között.

Amint különleges vezetőfóliák segítségével megszületett a kommunikációs híd, az emberi fül számára beazonosíthatatlan frekvenciájú hullámok szakadtak ki az "interfészekből". Ez nem az az eredmény, amire számítottak. Ez inkább az, amire Álarc számított.

#### Vészleállítás

Minden egyes lélek idegrendszerének egy része lebénult a hallhatatlan frekvenciák hatására. Muszáj azonnal kikapcsolniuk az interfészeket, kibontaniuk őket a vezetőfóliákból.

### **Az ellenszer**

A gép által kibocsátott frekvenciák fiziológiai hatása egyre csak rontja a lelkek állapotát, és félő, hogy záros határidőn belül akár végez is velük. Azonban a Falu közelében él egy rovarfaj, amely kaptárjában olyan váladékot halmoz fel, ami képes idegrestaurátorként működni a szervezetekben.

Azonban csak négy ember jelentkezik a feladatra, akik képesek még időben elvonszolni magukat a kaptárhoz, a váladék bevitele után pedig saját vérük átömlesztésével meggyógyítani társaikat. Téboly ért a dolgához...

### **Amerre húz a szív**

A gép működési zavarának csak egy oka lehet: valamit nem csináltak jól az emberek. Az egész hiba ugyanis abból fakadt, hogy rossz ponton, rossz interfésszel, és alacsony energiával. Itt az ideje áthelyezni a nehéz gépezetet az ideálisnak vélt pontba. Hogy hol is van ez, ezen van mit vitázni: ketté is osztotta a Falu lakóit... Döntsön az erősebb!

## Végjáték

A gyilkosok kimutatták foguk fehérjét. A gépezet valójában sosem a kommunikáció céljából épült, hanem azért, hogy elegendő energiát szolgáltasson az eddig összegyűjtött gamma kristályok burkának felhasítására.

A végső hajszában a gyilkosok és a polgárok egymásnak feszülnek, hogy két ellentétes áramkört építsenek ki a gépezet működésében. Ha a hosszabb impulzust a gyilkosok áramköre kapja, akkor a gép sikeresen kisül, és az ő tervük fog beteljesülni. Ha a polgároknak sikerül hosszabb impulzust fenntartani, akkor a gép leáll.

Minden moebius-ciklusban másképp sült el a hajsza...